Ομόνοια Λευκωσίας (καλαθοσφαίριση ανδρών)

Η **Ομόνοια Λευκωσίας** είναι κυπριακή καλαθοσφαιρική ομάδα ανδρών. Αποτελεί τμήμα του σωματείου του Αθλητικού Συλλόγου Ομόνοια Λευκωσίας. Η καλαθοσφαιρική ομάδα ανδρών του σωματείου δημιουργήθηκε μετά το 1948. Έδρα της ομάδας είναι το Κλειστό Γυμναστήριο Ελευθερία στη Λευκωσία.

Από τον Οκτώβριο του 2023  το τμήμα βρίσκεται σε αναστολή.

## Ιστορία
Το σωματείο Ομόνοια ιδρύθηκε στις 4 Ιουνίου 1948.  

Την περίοδο 1987-88 υποβιβάστηκε στη Β' κατηγορία για να επανέλθει ομως την επομενη σεζόν. Το 1991-92 η Ομόνοια υποβιβάστηκε και πάλι, αλλά την αγωνιστική περίοδο 1993-1994 επανήλθε στους μεγάλους από τη 2η κατηγορία με προπονητή τον Κώστα Χρίστου. Το 1994-95 με προπονητή τον Ιβάν Αντρεεφ και ντουέτο ξένων τους Ντάριλ Μπατλ, Κέβιν Φλορεντ, αλλά και τον Μπότιτς αγωνίστηκε ξανά στην Α' Κατηγορία. Μάλιστα έφτασε και στα ημιτελικά του πρωταθλήματος με προπονητή τον Γιάννη Πέππο, αποκλείοντας την ΕΝΑΔ στα προημιτελικά με νίκες 4-3 (σκορ νικών, της κανονικής περιόδου, ήταν στο 1-1). Στα ημιτελικά αποκλέιστηκε από τον ΑΠΟΕΛ με 4-2 (σκορ των νικών από την κανονική περίοδο, ήταν στο 2-0 για τον ΑΠΟΕΛ). 

Το 1996-97 ο Τάκης Μιραλλάης είχε αναλάβει την Ομόνοια, ενώ το 1998-99 υποβιβάστηκε για να επανέλθει αμέσως.

Την σεζόν 2010-11 στο β' γύρο η Ομόνοι έσπασε μια παραδοση ετών καθώς δεν είχε νικήσει ποτέ τον αιω΄νιο αντίπαλο ΑΠΟΕΛ. Στο «Τ. Παπαδόπουλος-Ελευθερία» με προπονητή τον Κυριάκο Αδάμου, πήρε μιαν δίκαια νίκη με σκορ 96-84. Την σεζόν 2012-13 Ομόνοια αφού έχασε στο «Τάσσος Παπαδόπουλος – Ελευθερία» από τον Κεραυνό με 84-89 (ενώ την ίδια ώρα η ΕΝΑΔ κέρδισε στην Λεμεσό, τον Απόλλωνα με 82-86) υποβιβάστηκε ξανά.

Έχει τερματίσει τρεις φορές στην πρώτη θέση στην κανονική διάρκεια του πρωταθλήματος αλλά και τις τρεις φορές έχασε το πλεονέκτημα έδρας στα πλέι-οφ. Επιπλέον, έχει συμμετάσχει στον τελικό του κυπέλλου το 2003 αλλά δεν κατάφερε να κατακτήσει το τρόπαιο. Το ρόστερ της Ομόνοιας στον τελικό του 2003 με προπονηρή τον Ρένο Πιττάλη ήταν: Γιαννάς, Κωνσταντινίδης, Τζόνσον 28, Παπαδόπουλος, Νεοφύτου, Ανδρέου, Ηλία, Μπένσον, Μουκτάρης, Καραπατάκης. Συνολικά εχει αγωνιστεί σε 3 φάιναλ φορ Κυπέλλου.

Η μοναδική Ευρωπαϊκή παρουσία της Ομόνοιας συνέβη στη διοργάνωση του Κόρατς (1995), όταν στον προκριματικό γύρο, είχε αντιμετωπίσει την Ισραηλινή Χαποελ Χολόν, την οποία νίκησε στον πρώτο αγώνα με 82-76, που έγινε στην Κύπρο, ενώ στο Ισραήλ, έχασε με 94-81, για να μείνει εκτός συνέχειας.

Τον Οκτώβριο του 2023 ανακοινώθηκε η προσωρινή αναστολή της λειτουργιάς του τμήματος.

## Αξιόλογοι παίκτες
* Τόνι Κωνσταντινίδης
* Νικόλας Παπαδόπουλος 
* Κώστας Εγγλέζος
* Σοφοκλής Παναγιώτου
* Γιάννης Καραμπατακης
* Χρίστος Στυλιανού
* Κέβιν Φλορεντ
* Ντάριλ Μπατλ
*  Βλάντο Λούκιτς

## Αξιόλογοι προπονητές
* Κώστας Χρίστου
* Ιβάν Αντρεεφ
* Γιάννης Πέππος
* Τάκης Μιραλλάης 
* Τόνι Κωνσταντινίδης
* Ρένος Πιττάλης
* Νικόλας Παπαδόπουλος
*  Κυριάκος Αδάμου

## Τίτλοι-Διακρίσεις
Το καλαθοσφαιρικό τμήμα της Ομόνοιας Λευκωσίας έχει κατακτήσει τους εξής τίτλους:
* Πρωτάθλημα Β΄ κατηγορίας:
** Πρωταθλήτρια (3): 1988-89, 1993-94, 1999-00
*Κύπελλο Κύπρου
**Δεύτερη θέση: 2003
* 29ο Τουρνουά Κεραυνού-ΣΠΕ Στροβόλου
**Φιναλίστ : 2015 

## Παραπομπές


## Βιβλιογραφία
*
*

## Πηγές
*🎂 04/06/1948 – 04/06/2023: 75 χρόνια Ομόνοια

## Εξωτερικοί σύνδεσμοι
* 
* Εν ενεργεία σωματεία μέλη της Κ.Ο.ΠΕ.
* 
* 
* 

*
Κατηγορία:Κυπριακοί σύλλογοι καλαθοσφαίρισης